Diari Oficial de la Generalitat Valenciana


Sumari del DOGV 9577, del 18-04-2023 (2023/3982)

RESOLUCIÓ de 30 de març de 2023, del conseller de Sanitat Universal i Salut Pública, per la qual s'aprova el Pla d'Inspecció de Serveis Sanitaris per al bienni 2023-2024.
--------------------------------------------------------------------------------------------------------------------------------------------------------------------------

### Dades del document

Número de DOGV
:   9577

Data del DOGV
:   18-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3982


Data del document
:   30-03-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * control sanitari
    * política sanitària

RESOLUCIÓ de 30 de març de 2023, del conseller de Sanitat Universal i Salut Pública, per la qual s'aprova el Pla d'Inspecció de Serveis Sanitaris per al bienni 2023-2024. [2023/3982]  
L'article 85 de la Llei 10/2014, de 29 de desembre, de la Generalitat, de salut de la Comunitat Valenciana, estableix que «la Conselleria competent en matèria de sanitat comptarà amb plans d'inspecció, que s'aprovaran periòdicament i definiran els programes d'actuació preferencials i la coordinació amb totes les inspeccions que incidisquen en l'àmbit sanitari i de la salut pública».  
El Reglament d'organització i funcionament de la Inspecció de Serveis Sanitaris de la Conselleria de Sanitat, aprovat pel Decret 56/2006, de 28 d'abril, del Consell, disposa en l'article 34 que l'elaboració d'un Pla d'Inspecció de Serveis Sanitaris constitueix una eina fonamental per a aconseguir la planificació reglada de les activitats a desenvolupar per la Inspecció de Serveis Sanitaris, i estableix en l'apartat 9 d'aquest article que el pla d'inspecció serà aprovat pel conseller de Sanitat.  
  
En l'elaboració d'aquest Pla d'Inspecció, s'ha consultat els diferents òrgans directius de la Conselleria de Sanitat Universal i Salut Pública, per a l'avaluació i valoració dels serveis sanitaris objecte de la seua competència. En el Pla d'Inspecció per al bienni 2023-2024, s'integren els programes específics a desenvolupar i els objectius fixats en cadascun d'aquests.  
Les àrees que sustenten l'activitat inspectora per al bienni 2023-2024 són:  
Drets de la ciutadania en relació amb el sistema sanitari.  
Inspecció i gestió de les prestacions de la seguretat social.  
Inspecció de centres i serveis sanitaris.  
Inspecció de concessions administratives.  
Inspecció de la prestació farmacèutica.  
Inspecció de l'ús de les prestacions sanitàries.  
Responsabilitat sanitària.  
Compromís amb l'organització.  
L'activitat dels serveis d'inspecció de serveis sanitaris suposa una garantia en el compliment dels drets de pacients i persones ateses en el sistema sanitari; una tutela i control de les prestacions i activitats sanitàries; un procediment en l'avaluació dels serveis sanitaris públics, concertats i privats, i, en definitiva, una garantia de l'eficiència, qualitat i seguretat en l'assistència sanitària dispensada a la ciutadania.  
  
Atés que s'han observat tots els tràmits legals i reglamentaris establits, i en virtut de les atribucions que em confereix l'article 34.9 del Decret 56/2006, de 28 d'abril, del Consell, pel qual s'aprova el Reglament d'organització i funcionament de la Inspecció de Serveis Sanitaris de la Conselleria de Sanitat, RESOLC:  
  
Primer  
Aprovar el Pla d'Inspecció de Serveis Sanitaris de la Conselleria de Sanitat Universal i Salut Pública per al bienni 2023-2024, que s'estructura en les àrees i programes següents:  
  
Àrea 1. Drets de la ciutadania en relació amb el sistema sanitari  
1.1. Inspecció de normes de bona pràctica clínica en investigació clínica.  
Objectius:  
1.1.1 Garantir que, a la Comunitat Valenciana, els assajos clínics amb medicaments en éssers humans es realitzen d'acord amb les normes de bona pràctica clínica, respectant els drets de les persones incloses en projectes d'investigació, la seua integritat i la seua seguretat, i que els resultats d'aquestes investigacions siguen fiables i responguen al seu impacte en funció del gènere.  
1.1.2 Inspecció del compliment de la normativa vigent en relació amb les bones pràctiques clíniques per part d'investigadors i investigadores i dels qui componen els comités ètics d'investigació en medicaments (CEIm) de la Comunitat Valenciana i comités d'investigació biomèdica.  
1.1.3 Incrementar la formació en bones pràctiques clíniques del personal de la inspecció sanitària mèdica, per a la seua acreditació en les inspeccions de centres i assajos clínics.  
1.2. Violència de gènere  
Objectius:  
1.2.1. Inspecció del grau de coneixement del programa de detecció precoç de violència de gènere.  
  
Àrea 2. Inspecció i gestió de les prestacions de la seguretat social  
2.1. Seguiment del pla d'actuacions del conveni 2023-2024 amb l'INSS (Institut Nacional de la Seguretat Social) i desenvolupament de programes per al seu compliment.  
Objectius:  
2.1.1. Seguiment i valoració de les clàusules del conveni 2023-2024 i objectius establits per a l'any 2023.  
2.1.2. Realitzar actuacions tendents al compliment màxim dels objectius fixats en el conveni subscrit per la Conselleria de Sanitat Universal i Salut Pública i l'Institut Nacional de la Seguretat Social tendent a la millora de la gestió de la incapacitat temporal.  
2.1.3. Impuls de les actualitzacions dels programes informàtics corporatius per a la millora de la gestió de la IT.  
2.2. Inspecció i gestió de la prestació per incapacitat temporal del personal de la Conselleria de Sanitat Universal i Salut Pública i del personal de l'administració del Consell.  
Objectius:  
2.2.1 Ajustar els índexs d'absència del personal de la Conselleria de Sanitat Universal i Salut Pública i de l'administració del Consell.  
2.2.2 Actualització dels procediments normalitzats d'actuació i el seu sistema d'informació.  
2.2.3 Elaboració, estudi i difusió dels indicadors relatius a la incapacitat temporal, per a facilitar la gestió dels recursos per part dels corresponents departaments tenint en compte la perspectiva de gènere.  
  
2.3. Desenvolupament d'activitats per a la millora de la gestió sanitària de la incapacitat temporal.  
Objectius:  
2.3.1 Desenvolupament d'alertes i actuacions en el mòdul d'incapacitat temporal de SIA-Abucasis per al personal facultatiu d'Atenció Primària sobre processos destacats com de duració inadequada.  
2.3.2 Seguiment de les interconsultes especialitzades d'alta resolució de pacients en incapacitat temporal. Implicació de l'atenció especialitzada en el seguiment de la IT.  
2.3.3 Impuls de la col·laboració amb les MCOSS (mútues col·laboradores amb la seguretat social) en matèria d'incapacitat temporal. Revisió dels convenis, unificació de criteris i millora de la qualitat de les actuacions.  
2.3.4 Formació a professionals sanitaris de la Conselleria de Sanitat Universal i Salut Pública en la gestió sanitària de la incapacitat temporal.  
2.3.5 Conscienciació de la població general en matèria de l'ús adequat de la incapacitat temporal.  
2.3.6 Col·laboració en la simplificació de la tramitació administrativa dels expedients de determinació de contingència comuna professional i de la revisió clínica dels expedients de facturació/reintegrament de despeses derivades d'aquests, i les actuacions amb les mútues col·laboradores de la seguretat social.  
2.3.7 Adaptacions del mòdul de gestió d'incapacitat temporal en SIA.  
2.3.8 Disseny d'una pàgina web o espai web en webs oficials, amb utilitats d'inspecció de serveis sanitaris accessible, amb nivells i restriccions reservades a accessos amb seguretat criptogràfica i certificats electrònics.  
2.3.9 Millora dels sistemes de comunicació electrònica entre els diferents agents implicats en la gestió de la incapacitat temporal.  
  
Àrea 3. Inspecció de centres i serveis sanitaris  
3.1. Inspecció de l'assistència sanitària en centres de la xarxa sanitària de la Comunitat Valenciana.  
Objectius:  
3.1.1 Inspecció de l'activitat assistencial en els centres d'hemodiàlisi.  
3.1.1 Inspecció dels centres autoritzats per a la interrupció voluntària de l'embaràs (IVE).  
3.1.2 Inspecció de centres i serveis de transfusió.  
3.1.3 Inspecció del funcionament dels centres i unitats de reproducció humana assistida i establiments de teixits de cèl·lules reproductores.  
  
3.1.4 Inspecció de centres que presten assistència a trastorns de la conducta alimentària.  
3.1.5 Inspecció de centres que presten assistència de neurorehabilitació en dany cerebral.  
3.1.6 Verificació de l'execució del sistema de qualitat en el bloc quirúrgic i de la llista de control (check-list).  
3.2. Inspecció en els procediments d'autorització sanitària de funcionament de centres i serveis sanitaris d'acord amb la normativa vigent.  
  
Objectius:  
3.2.1 Realitzar accions coordinades amb els serveis competents en la matèria, a fi d'establir requisits mínims assistencials, per a l'autorització del funcionament de centres i serveis sanitaris.  
3.2.2 Inspecció prèvia a l'autorització de funcionament de centres i serveis sanitaris.  
3.3. Inspecció de l'assistència sanitària en els centres sanitaris que participen en el pla d'eliminació de llistes d'espera.  
Objectius:  
3.3.1 Inspecció del compliment del pla d'eliminació de llistes d'espera en aquests.  
3.3.2 Inspecció dels centres participants en el pla d'eliminació de llista d'espera quirúrgica.  
3.3.3 Inspecció dels processos assistencials de pacients que es remeten als centres que participen el pla d'eliminació de llistes d'espera.  
  
3.3.4 Avaluació del funcionament dels serveis assistencials per al compliment del Pla Òptima.  
  
Àrea 4. inspecció de concessions administratives  
4.1. Inspecció de la prestació sanitària i qualitat assistencial en Departaments de Salut gestionats mitjançant concessió administrativa.  
Objectius:  
4.1.1 Revisió dels fluxos interdepartamentals de pacients en les concessions, anàlisi dels seus continguts assistencials i repercussions econòmiques.  
4.1.2 Anàlisi comparativa de la complexitat dels processos, de les demores i de les llistes d'espera, entre les concessions sanitàries i els hospitals de gestió directa, atenent els seus aspectes assistencials i econòmics.  
4.1.3 Estudi de l'adequació de la facturació intercentres per les assistències prestades i de la seua documentació de suport, amb actualització, si escau, dels informes i les actuacions administratives ja efectuades sobre exercicis anteriors.  
4.1.4 Anàlisi de la prestació farmacèutica dispensada en els centres sanitaris sota concessió, comparant cost i quantitat amb la dispensació en centres de gestió directa.  
4.1.5 Seguiment dels plecs i contractes de concessions, a l'efecte de verificar-ne el compliment.  
4.1.6 Coordinació i seguiment de les unitats de gestió del Comissionat (UC). Verificació i monitoratge per aquestes dels serveis i contractes subscrits per les empreses concessionàries per a la derivació de la seua població protegida, d'acord amb les especificacions contractuals.  
  
4.1.7 Elaboració d'anàlisi, estudis i informes orientats al procés de finalització dels contractes de concessió de Dénia i Manises (2024).  
  
  
Àrea 5. inspecció de la prestació farmacèutica  
5.1. Vigilància del compliment de la normativa sobre prestació farmacèutica.  
Objectius:  
5.1.1. Actuació d'investigació després de la comunicació d'incidències detectades pels òrgans de gestió en la facturació de receptes oficials i que puguen ser constitutives de faltes en l'àmbit administratiu o penal, així com de màxims prescriptors respecte a principis actius nous.  
5.1.2. Detecció i actuació sobre possibles usos il·lícits de medicaments, productes sanitaris i receptes, així com la realització d'estudis d'utilització per grups terapèutics específics.  
5.1.3. Inspecció de la utilització de les receptes manuals com a alternativa a la recepta electrònica.  
5.1.4. Detecció de variabilitat dels medicaments subjectes a visat i la seua comunicació a les Unitats d'Inspecció de Serveis Sanitaris.  
  
5.1.5. Auditoria i avaluació de l'atenció farmacèutica en residències de majors d'acord amb el marc normatiu vigent.  
5.1.6. Anàlisi dels sistemes personalitzats de dosificació (SPD), tant per a pacients en règim ambulatori com els destinats a pacients amb ingrés en residències de majors.  
5.1.7. Valoració de l'adequació dels procediments corporatius i normatius en matèria de medicaments en l'àmbit hospitalari. Medicaments biosimilars.  
5.1.8. Avaluació de la logística i control dels dispositius de monitoratge de glucosa en sang.  
5.1.9. Inspecció sobre la captació fraudulenta de les oficines de farmàcia de dades clíniques i administratives de pacients relacionats amb la facturació de la prestació farmacèutica de la Comunitat Valenciana amb especial incidència de la dispensació a pacients fora de l'àmbit del seu lloc de residència.  
  
Àrea 6. Inspecció de l'ús de les prestacions sanitàries  
6.1. Inspecció de les prestacions ortoprotètiques.  
Objectius:  
6.1.1 Inspecció i seguiment dels tractaments ortoprotètics que necessiten control especial mitjançant visat.  
6.2. Inspecció de la prestació d'oxigenoteràpia i teràpies respiratòries domiciliàries.  
Objectiu:  
6.2.1 Inspecció de la prestació de les teràpies respiratòries domiciliàries i el seu seguiment i control per part dels departaments de salut, per a detectar i inspeccionar possibles desviacions.  
  
Àrea 7. Responsabilidad sanitària  
7.1. Inspecció en procediments de responsabilitat patrimonial, valoració del dany corporal.  
Objectius:  
7.1.1. Garantir l'emissió dels informes tècnics sanitaris d'inspecció i els informes de valoració del dany en un temps i un nivell de qualitat tècnica adequats per a la resolució de les sol·licituds de reclamació patrimonial.  
7.1.2. Implementar mesures per a millorar la capacitació del personal sanitari de la Inspecció de Serveis Sanitaris en matèria de responsabilitat patrimonial i valoració del dany corporal.  
7.2. Inspecció en procediments de responsabilitat disciplinària del personal estatutari.  
Objectius:  
7.2.1. Reduir el termini de tramitació dels expedients adequant-los als estàndards.  
7.2.2 Coordinació amb els departaments de salut per a la gestió adequada de situacions susceptibles d'actuacions disciplinàries.  
  
Àrea 8. Compromís amb l'organització  
8.1. Participació en l'estructura sanitària i formació.  
Objectius:  
8.1.1 Fomentar la participació del personal d'inspecció de serveis sanitaris en òrgans col·legiats de la Conselleria de Sanitat Universal i Salut Pública (comissions de docència, juntes de departament, òrgans de direcció, comissions clíniques...) i altres institucions.  
8.1.2 Promoure l'intercanvi de coneixement entre professionals de la Inspecció de Serveis Sanitaris i altres professionals.  
8.1.3 Estimular l'assistència a activitats científiques i formatives.  
8.1.4 Formació de residents en matèria d'inspecció de serveis sanitaris.  
8.1.5 Capacitació a professionals d'inspecció mitjançant actuacions de formació continuada en matèries específiques d'inspecció de serveis sanitaris.  
  
Segon  
Publicar aquesta resolució en el Diari Oficial de la Generalitat Valenciana, amb l'advertiment que esgota la via administrativa, i contra aquesta es podrà interposar un recurs potestatiu de reposició davant el conseller de Sanitat Universal i Salut Pública, en el termini d'un mes, o ser impugnada directament davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la seua publicació en el DOGV.  
  
  
València, 30 de març de 2023.- El conseller de Sanitat Universal i Salut Pública: Miguel Mínguez Pérez.